Tanna fruktokolombo

La Tanna fruktokolombo (Ptilinopus tannensis) estas specio de birdo de la familio de Kolombedoj.BirdLife International. 2016. Ptilinopus tannensis. The IUCN Red List of Threatened Species 2016: e.T22691386A93310810. https://dx.doi.org/10.2305/IUCN.UK.2016-3.RLTS.T22691386A93310810.en. Alirita la 15an de Oktobro 2024.

Ĝi troviĝas en insuloj de Vanuatuo kaj la nomo devenas de la insulo Tanna. Ties natura habitato estas subtropikaj aŭ tropikaj humidaj malaltaj arbaroj kaj subtropikaj aŭ tropikaj humidaj montetoj, krom ĉe tre degraditaj iamaj arbaroj.

 Priskribo   
La averaĝa longo de la Tanna fruktokolombo estas 28-30 cm. Ĝia vizaĝo estas flava kaj paliĝas en malhelverdan kun nuancoj de flava direkte al sia korpo. La maskloj havas arĝenteĉan makulon sub siaj koloj ĉiuflanke de siaj korpoj. Al la ino de Tanna fruktokolombo mankas la arĝentecaj makuloj, sed havas blankan koloron sur sia malsupra korpo. Ĝiaj kruroj estas purpure ruĝaj, kaj ĝi havas bluecgrizan bekon. La pli junaj Tannaj fruktokolomboj estas verdaj kun flavaj randoj ĉe la fino de ĉiu plumo.

 Populacio kaj konservado 
La Tanna fruktokolombo estas monotipa. Ekde 2024, la populacitendenco malpliiĝas. Kvankam ĝi ne estas tutmonde minacata, la Tanna fruktokolombo spertas malrapidan malkreskon pro la perdo de taŭgaj grandaj arboj. La nuna populacio estas nekonata. Ĝi antaŭe estis konsiderita preskaŭ minacata, sed nun estas normale trovebla en ĉiuj vivejoj. La meza generaciolongo estas 3.2 jaroj. Minacoj al la birdo estas ĉasado, kaptado, arbodehakado kaj lignorikoltado.

 Distribuado kaj habitato 
Tiu birdo vivas en degraditaj vivejoj kiuj havas fruktarbojn. La Tanna fruktokolombo troviĝas en surtera aŭ artefarita arbaro. Ĝiaj vivejspecoj estas arbaroj, malfermaj maldensaj arbaroj, parkareoj, plantejoj kaj ĝardenoj. Ĝi estas plej ofte trovita en malaltebenaĵo sed ankaŭ povas esti trovita en montoj sub 1500 m. La supra alteclimo de la Tanna fruktokolombo estas 500 metroj. La Tanna fruktokolombo vojaĝas inter insuloj. Iliaj movmodeloj estas nomadaj pro la maturiĝo de fruktokultivaĵoj.

Referencoj

 Literaturo 
 BirdLife International 2004. Ptilinopus ornatus. 2006 IUCN Ruĝa Listo de Minacataj Specioj. 24a de Julio 2007.

Kategorio:Kolombedoj
Kategorio:Birdoj de Oceanio
Kategorio:Birdoj de Vanuatuo